vimmusyndrooma: satunnaisia asioita\nLähettänyt Vimmu klo lauantaina, maaliskuuta 09, 2013\nCamiwwa 10. maaliskuuta 2013 klo 0.35\nmoi :) sulla on tosi hauska blogi ja tykkääb sun tavasta kirjottaa :-)!\nVimmu 10. maaliskuuta 2013 klo 1.34\nOoh no mutta kiitos! :)\ncrline 10. maaliskuuta 2013 klo 22.44\nKatsoin et sulla on tosi kauniit silmät, mut nenäkin on kiva! :) Musta tuntuu vähän siltä että kaikilla on jotain omaa nenää vastaan (mä en ainakaan kauheasti arvosta omaani muuten kuin ihan käytännöllisistä syistä :D), joten oli tosi outoa kuin poikkis sanoi et tykkää eniten mun nenästä. Wtf, onks mä niin ruma et mun kummallinen nenä on parasta mun kasvoissa?!! :'D\nMitä merkkiä toi rajauskynä on muuten? Olis kiva kokeilla jotain muuta kuin ruskeaa tai mustaa vaihteeksi. Sisäinen harakkani himoitsee kultaista lineria, mutta ois vähän liian överiä :D\nVimmu 11. maaliskuuta 2013 klo 0.10\nJoo silmistäni mä oon enemmän tottunut kehuja saamaan! Ne on yhtä aikaa mun paras puoli ja yksi huonoimmista! Onhan ne pyöreät ja nätit, mutta (kuten mun muukin iho) luomet on tosi arat ohuet ja kurttuiset :D Tosi hankala meikata ja blaa. Lisäksi tummat silmänaluset ja pirusti luufinnejä haha. Mutta tykkään silti, kiitos kehuista!\nNenää harvemmin on kehuttu, siksi se olikin niin yllättävää perjantaina! :D Ei se tarkota että oisit muuten ruma jos se pitää sun nenusta! Jos sulla on jotenkin omaleimanen nenä niin mun mielestä tosi sulosta! Se on parasta toisesta tykkäämistä kun alkaa tykätä sille tosi ominaisista piirteistä! :) Tosi suloista, ole imarreltu!\nKävin tarkistamassa ton eyelinerin merkin ja se on Viva la diva (eli näitä seppälän merkkejä?) merkkinen. Tosin luulen että se on aika vanha enkä oo varma saatavuudesta enää. Kultanen kuulostaa just sopivan yli menevältä! Kyllä sitä välillä voi vähän hillitysti shokeerata jos siltä tuntuu!\nNea 30. maaliskuuta 2013 klo 21.28\nSulla on kiva blogi :) Liityn lukijaksi! Jos kiinnostaa niin käy kurkkaamassa minunkin.\nVimmu 31. maaliskuuta 2013 klo 20.54


14 m² Kasperinkuja 14, 00870 Helsinki Kerrostalo Yksiö vuokrattavana - Oikotie 16011696\nVuokrattavat asunnot Helsinki Laajasalo Kasperinkuja 14, 00870 Helsinki\nKasperinkuja 14, Laajasalo, Helsinki1h + k\nVuokrattavana 14 m2 huone soluasunnosta.\nVuokrattavana kalustettuna tai ilman kalusteita siisti huone soluasunnosta jossa yhteensä kolme erillään olevaa huonetta. Yhteiset tilat ovat eteinen, keittiö ja kylpyhuone jossa WC. Kaikkien huoneitten ovet ovat lukollisia. Autopaikka talon edessä 11,00€ kk. Muuten kadunvarressa paikkoja hyvin saatavissa. 2 huonetta heti vapaana.\n- Alue on kaunis. Runsaan luonnon ja meren ympäröimä. - Bussi 84 talon edestä 10 min. Hertoniemen Metroon. - Alepa 5 min kävelymatkan päässä. Isompi keskus Yliskylä 5 min bussilla. - Asunnossa vallitsee rauhallinen ilmapiiri. - Vakuus 450 euroa - Tavoitetaan minimissään 12 kk sopimusta. (muu neuvotteltavissa) - Luottotiedot tarkistetaan\nKasperinkuja 14, 00870 Helsinki\nVuokrataan myös ilman kalusteita.


Bajahill: heinäkuuta 2014\nLähettänyt Unknown klo 23:08 0 kommenttia\nRR-viikonloppu Jurvassa: Vehniäinen vahvisti johtoaan Superbikessa\nRatamoottoripyöräilyn SM-sarjan neljännen kisaviikonlopun jälkimmäinen päivä Jurvan Botniaringillä tarjosi lauantain tapaan nautittavaa kilvanajoa ja yllätyksiä. Päivän päälähdössä, Nordic Superbike-luokassa viime vuoden tonnisten B-luokan kunkku Mika Hautala oli kukistaa koko köörin. Superstock kuussatasissa Joel Vinnikainen teki sen ja voitti uransa ensimmäisen SM-startin.\nSuperbiken sunnuntain lähdössä peräkkäin Hautala, Penna, Vehniäinen ja Pirilä. Kuva: Tuomo Seppänen.\nLauantain sadekelikisassa Superbiken kolmoseksi ajanut Mika Hautala osoitti vauhtia löytyvän myös kuivalla. Nokialainen Hautala onnistui startissa ja veti joukkoa suurimman osan 12 kierroksista kilpailua. Lopulta Kari Vehniäisen ja Tapio Pirilän rutiini tuli esiin ja Hautala jätettiin kolmanneksi. Samassa yhteydessä ajetun Nordic Superbike B-luokan ykköseksi kaasutteli Jere Lipponen.\nMika Hautalan yllätysvoitto tyrehtyi virheisiin.\n- Aika paljon lipsui takapyörä, muttei homma siihen kaatunut. Omasta virheestä kaverit rokotti. Viimeisellä kierroksella tein niitä kaksi ja siinä ratkesi hopea ja pronssi, muisteli viikonlopun yllättäjä.\nKari Vehniäinen kuittasi lauantain epäonnen voittamalla sunnuntaina. Ilman kolaria ei konneveteläinen urakasta kuitenkaan selvinnyt.\n- Samille tuli pyörään joku vika enkä pystynyt väistämään. Onneksi en kaatunut kun osuin kaverin takapyörään. Samalla Pirilä kolautti minun perään, kertoi Vehniäinen, joka vankisti otettaan kauden mestaruudesta Pennan tekniikkamurheiden myötä.\nVehniäinen johtaa sarjaa 42 pisteen erolla Sami Pennaan, joka jätettiin sunnuntain kilpailussa yhdeksänneksi miehen piipahdettua ratavarikolla kiristämässä irronneen kaasukapulan. Viikonloppuna kaksi kakkostilaa ajanut Tapio Pirilä on sarjassa kolmantena kivuten jo kolmen pisteen päähän Pennasta. Hautala kipusi sarjassa neloseksi.\nNordic Superstock 600 luokassa voitto ratkesi vasta muutama mutka ennen maalia, kun uransa ensimmäisen arvokisavoiton ottanut forssalaispilotti Joel Vinnikainen ohitti sarjajohtaja Ville Kandelinin sisäkautta. Vinnikainen kävi jo muutama mutka aiemmin rinnalla, mutta ohituspaikka tarjoutui Kandelinin virheen myötä.\n- Kävin jo kertaalleen rinnalla kurkkimassa, muttei kaveri silloin antautunut. Ville jarrutti varikkosuoran pitkäksi ja pääsin sisältä ohi, kertoi forssalainen, jolla oli iskun paikka katsottuna.\n- Minun piti iskeä vasta viimesessä mutkassa, jossa olin selkeästi nopeampi. Paikka tulikin sitten jo yhtä mutkaa aiemmin.\nMoto3-luokassa ajava Felix Nässi jatkoi voittokulkuaan. Startista kärkipaikan valloittanut nuorukainen nykäisi kymmenen sekunnin kaulan ja kurvaili rauhassa voittoon. Samalla nuorukainen kavensi sunnuntain kilpailussa kakkoseksi ajaneen Peter Palorannan sarjajohdon 20 pisteeseen. Päivän kolmonen oli juniori-ikäinen Peetu Paavilainen. Paavilainen on sarjassakin kolmantena.\nViikonlopun toinen tuplavoittaja löytyy sivuvaunuista. Hallitseva Suomenmestaripari Eero Pärm/Mairon Meius jatkoi ylivoimaisia esityksiään vankistaen sarjajohtonsa jo 38 pisteeseen. Markku Artiola/Marko Mustaniemi oli toinen ja Jari Oinonen/Roope Pitkonen kaksikko kolmas.\nLauantaina Vehniäinen ja Penna kolaroivat\nKilpailuviikonlopun ensimmäinen kilpailupäivä tarjosi vaihtelevia olosuhteita, yllätyksiä ja dramatiikkaa. Vaihtelevista olosuhteista piti huolen vesisateet. Yllätyksestä vastasi Nordic Superstock 600-luokan voittoon ajanut Jani Rättö. Dramatiikkaa puolestaan kolariin päättynyt Nordic Superbike-luokan voittokamppailu.\nEspanjan CEV-sarjan Superstock 1000-luokassa tällä kaudella kilpaileva Eeki Kuparinen ilmestyi Jurvassa Nordic Superbike-luokan starttiruudukkoon tarkoituksenaan hakea oppia hitaiden mutkien ajamiseen. Oppia tuli ja samalla osakilpailun voitto.\nSprinttikisan toiseksi viimeiselle kierrokselle kolmantena lähtenyt Kuparinen peri voiton Sami Pennan ja Kari Vehniäisen kolaroidessa. Starttinsa totaalisesti missannut Tapio Pirilä kiri kakkoseksi ja kolmanneksi Mika Hautala. Samassa yhteydessä ajetun Nordic Superbike B-luokan voitti Jere Lipponen.\nVoittaja Kuparinen seurasi aitiopaikalta sarjan kärkiparin kolarointia.\n- Wehnä väänsi Samista ohi, mutta siltä lipsahti keula alta ja hän keilasi Samin mukaansa. Minä pääsin lujahtamaan sisältä ohi, muisteli Kuparinen kerraten kisatapahtumia.\n- Nopeilla osuuksilla kaverit oli tientukkoja, mutta hitailla pätkillä jäin. Hitaiden mutkien ajamista täällä oltiinkin opiskelemassa, tunnusti Kuparinen kilpailun jälkeen.\nKari Vehniäinen nilkutti kolarin jälkeen maaliin yhdentenätoista kihottaen sarjajohtonsa kolaripaikalle juuttuneeseen Sami Pennaan jo 23 pisteeseen.\n- Kisaa johtanut Sami teki uuden osan viimeisessä nopeassa pienen virheen ja pääsin puristamaan rinnalle kikkamutkaan. Olin kuitenkin pois linjalta ja etunen lipsahti alta, kuvaili konneveteläinen.\nSami Penna oli onnettomuudessa ottava osapuoli, vaikka selvisikin hässäkästä lähinnä henkisin vaurioin.\n- Minusta ei päässyt ohi kuin väkisin ja tönimällä. Eeki kolautti katteeseen ensin uuden osan paluusuoran alussa. Kuittasin sen, kun Eeki veti paluusuoran jarrussa leveäksi. Kierros myöhemmin tunki Wehnä rinnalle, kun valuin hiukan leveäksi siinä uuden osan nopeassa vasurissa. Tultiin siitä kikkamutkaan rintarinnan ylikovaa. Wehnältä lipsahti peli alta eikä minulla ollut mahdollisuuksia, kun olin siinä ulkopuolella, kuului Pennan versio tapahtuneesta.\nVesa Kallio oli yllätysnimi Nordic Superstock kuussatasten startissa. Jälki-ilmoittautuneena kisaan osallistunut luokan hallitseva mestari näytti muille närhenvärkit kellottamalla kahden sekunnin pohjat aika-ajossa. Märällä asfaltilla ajettu kisa olikin sitten toinen juttu. Salolaispilotti Jani Rättö oli siinä omaa luokkaansa ja kakkoseksi lipsutellut Kallio jäi reippaat 7 sekuntia. Ville Kandelin kipusi takaisin sarjakärkeen kiilaamalla kolmoseksi. Superstock 600-B-luokan voittajaksi kukitettiin totuttuun tapaan Mikko Uski.\nVoitto oli Rätölle uran ensimmäinen SM-tasolla.\n- Renkaat pelasivat hyvin, eikä minulla ollut minkäänlaisia vaikeuksia. Ainoa hankaluus oli se, ettei kukaan ollut lähellä ja oli vaikeuksia pitää ajatukset kurissa, summasi voittaja kilpailun jälkeen.\nVesa Kallio menetti pelin rengasvalintaan.\n- Ajettiin ihan uusilla renkailla, eikä niistä ollut kokemusta. Itse asiassa sitä oltiin täältä hakemassa. Limiitillä tulin koko ajan, mutta liian pehmeät renkaat tahtoi sulaa kuivuvalla radalla, kertasi Kallio.\nFelix Nässi ajoi Moto3-luokan voittoon molempina kilpailuviikonlopun päivinä. Kuva: Tuomo Seppänen.\nFelix Nässi jatkoi voittokulkuaan Moto3-luokassa. Voittomarginaali jäi sadekelissä ajetussa kilpailussa totuttua niukemmaksi. Sarjakärki Peter Paloranta saavutti ruutulipun reilut 5 sekuntia Nässin jälkeen. Starttinsa toheloinut ja hyvän nousun tehnyt Paloranta säilytti sarjajohtajan tittelin ja Nässi on vielä 25 pisteen päässä. Tehottomalla Moriwakilla ajava Vili Virtanen kiusasi kärkiparia, mutta joutui antautumaan voittajalle seitsemällä sekunnilla. Sarjassa kolmantena majaileva Peetu Paavilainen oli kilpailussa viides.\nSivuvaunujen hallitseva Suomen mestariduo, virolaiskaksikko Eerö Pärm/Mairon Mieus vankisti sarjajohtoaan ylivoimaisella voitolla. Sarjassa toisena jatkavalla Markku Artiolalla oli kyydissään varapurkkiorja Marko Mustaniemi ja se hieman hidasti menoa, mutta silti kaksikko oli päivän kakkonen. kolmanneksi kaasutteli ruotsalais-latvialainen pari Tomas Axelsson/Artis Neilands.\nKilpailun täydelliset tulokset osoitteessa http://www.srra.fi/content/fi/1/589/Tulokset.html\nSM-sarjan pistetilanne http://www.roadracing.eu/\nLähettänyt Unknown klo 11:20 0 kommenttia\nRatamoottoripyöräilyn sivuvaunuluokan nelinkertainen maailmanmestari Pekka Päivärinta ei päässyt puolustamaan mestaruuttaan tällä kilpailukaudella. Tiimi saatiin nyt kasaan ja tavoitteet ovat jo ensi kaudessa.\nSyynä kuluvan kauden ajamattomuuteen oli Päivärinnan matkustajan, sveitsiläisen Adolf Hännin terveysongelmat. Samalla putosi suomalaiselta MM-sarjaan osallistumisen taloudellinen pohja pois, sillä kilpailijakaksikon pääasiallinen rahoitus tuli Sveitsistä.\nPekka Päivärinta (vas.) ja Timo Karttiala. Kuva: Kari Karttiala.\nLoppukaudesta Päivärinta palaa radalle suomalaisvoimin. Uusi BMW-moottorinen ja LCR-runkoinen ajopeli on viimeistelyä vaille valmis Päivärinnan Herttoniemen päämajassa ja kyytiin on lähdössä vanha tuttu, Timo Karttiala.\nTässä palataan muutamien vuosien takaiseen tilanteeseen, jolloin Päivärinta/Karttiala kaksikko takasi Pekka Päivärinnalle ensimmäisen MM-tittelin. Ajamisesta luopuminen käväisi jo Päivärinnan mielessä, mutta tukijajoukon kannustus helpotti ratkaisun teossa.\n- Viime talvi oli vaikeaa aikaa, kun en tiennyt miten hommat etenee, mutta yhteistyökumppanit kannusti jatkamaan ja kaikki vanhat tukijat lähti mukaan tähän projektiin ja saatiin aikaiseksi täydellisesti Suomi-tiimi, kuvailee Päivärinta.\n- Saatiin uusi runko ja moottori sovitettua yhteen ja kokonaisuus on enää muutamista sähköosista kiinni. Kaikki on tehty viimesen päälle ja hyvältä näyttää. Hinku ajamaan on kova, tunnustaa Sipooseen muuttanut kuljettaja.\nPäivärinnan suunnitelmissa on ajaa tällä kaudella muutama kauden viimeisistä sivuvaunujen MM-osakilpailuista, sekä ainakin yksi SM-osakilpailu. Mikäli suunnitelmat pitävät, nähdään suomalaiskaksikko ensimmäistä kertaa radalla uuden ajopelin kanssa elokuun ensimmäisenä viikonloppuna Muistojen Imatranajossa.\n- On minulle erittäin tärkeää päästä mukaan Muistojen Imatranajoon. Toivottavasti saadaan peli iskuun siihen mennessä. Syksyn ohjelma pitää lisäksi sisällään Alastarossa ajettavan SM-osakilpailun ja muutaman MM-osan.\nTarkoitus on olla mukana elokuun lopulla Oscherslebenin kisassa ja kauden viimeisessä kapinassa LeMansissa syyskuun lopulla.\n- Olisi myös mukavaa, jos vaikka pärjäisi, mutta mitään paineita en kuitenkaan ota. Pääasia on ajaa pyörä ja miehet sisään, kaavailee Päivärinta.\nPäivärinta/Karttiala kaksikon tavoitteet yltävät jo ensi kauteen, jolloin uusi, täysin suomalainen tiimi nähdään mukana MM-sarjassa. Tavoite on se yksi ja sama. Päivärinnalle viides ja Karttialalle toinen maailmanmestaruus. Uuden suomalaistiimin perustaminen osui hyvään saumaan, mietiskelee Päivärinta.\n- On hyvä, että saadaan pyörä rakennettua tänä kesänä ja ukot ajettua sisään. Meille jää silloin koko talvi aikaa valmistautua tulevaan kauteen ja kasata lisää rahaa kauden läpivientiin. Viime talvi oli minulle rankka, jo on hyvä, että pääsen tulevan talvikauden paljon helpommalla ja voin rauhassa ladata akkuja.


Huuhkajien FIFA-ranking 2022 / Helmikuu -> 57. Suomen koko FIFA-ranking historian sijoituksien keskiarvo on 58.\nOlympiastadion Suomi - Ranska 16.11.2021\nTuore FIFA-ranking julki: Tuttu maa jatkaa kärjessä, Huuhkajat kohensi sijoitustaan\nTuoreen ranking-listan kärjessä jatkaa Belgia, joka on pitänyt kärkipaikkaa yhtäjaksoisesti hallussaan lokakuusta 2018 lähtien. Listan kakkosena on Brasilia ja kolmantena Ranska. Kesällä Euroopan mestaruutta juhlinut Italia tipahti neljänneltä sijalta kuudennelle sijalle. Ohi tulivat Englanti ja Argentiina, jotka varmistivat tällä viikolla paikkansa Qatarin MM-kisoihin. Top10:n täydentävät Espanja, Portugali, Tanska ja Hollanti. Huuhkajat kohensi sijoitustaan kuukauden takaisesta kahdella pykälällä. Suomi löytyy nyt sijalta 58, ja on kovaa kyytiä nousemassa 50 parhaan joukkoon. (suomifutis.com 19.11.2021)\nHuuhkajat ja Englanti tippuivat FIFA:n rankingissa\nKansainvälinen jalkapalloliitto FIFA julkaisi tuoreen miesten maajoukkueiden ranking-listansa torstaina. Muun muassa Suomi ja Englanti tippuivat listalla. Suomi oli syyskuun puolivälissä julkaistulla edellisellä listalla 55:s. Nyt Huuhkajat tippui viisi pykälää ja löytyy sijalta 60. Suomi majailee Jamaikan ja Burkina Fason välissä. Suomi pelasi edellisen listan julkaisemisen jälkeen kaksi MM-karsintaottelua. Huuhkajat hävisi kotonaan Ukrainalle 1-2 ja kukisti Kazakstanin vieraissa 2-0. Belgia jatkaa miesten rankingin kärjessä ja Brasilia kakkosena. Ranska nousi kolmanneksi ja Italia neljänneksi. Englanti tippui kaksi pykälää viidenneksi. Top 10:n täydentävät Argentiina, Espanja, Portugali, Meksiko ja Tanska. Hollanti on sijalla 11 ja Saksa sijalla 12. Ruotsi on toiseksi parhaana Pohjoismaana 17:s. (sportti.com 22.10.2021)\nHuuhkajat nousi yhden sijan FIFA-rankingissa\nKansainvälinen jalkapalloliitto Fifa julkaisi 16.9. tuoreen miesten maajoukkuerankingin. Huuhkajien sijoitus on 55:s, joten parannusta elokuiseen sijoitukseen on yhden pykälän verran. Suomi pelasi syyskuun alussa maalittoman tasapelin Walesia vastaan. MM-karsinnoissa Huuhkajat kukisti kotonaan Kazakstanin 1-0, ja kärsi Lyonissa Ranskalle 0-2-tappion. Rankinglistan kärjessä jatkaa Huuhkajien EM-kisavastus Belgia. Sen sijaan Suomen MM-karsintavastustaja Ranskan sijoitus putosi elokuusta yhden pykälän, ja Englanti nousi listalla kolmanneksi. Toisena on Belgia. (palloliitto.fi 17.09.2021)\nHuuhkajat nousi FIFA-rankingissa\nSuomi nousi torstaina julkaistussa marraskuun FIFA-rankingissa sijalle ja samalla Huuhkajat sijoittuu MM2022-karsintojen lohkoarvonnassa kolmanteen arvontakoriin Euroopan 30. parhaana maana! (Huuhkajat Facebook / 27.11.2020)\nSuomi nousi Fifa-rankingissa\nSuomi löytyy jalkapallon Fifa-rankingin tuoreimmalta listalta sijalta 56. Suomi nousi miesten listauksessa kaksi sijaa ylöspäin. Huuhkajat hävisi tämän kuun alussa Kansojen liigassa Walesille 0–1 ja voitti Irlannin 1–0. Maailman ykkössijalla jatkaa Belgia ennen Ranskaa ja Brasiliaa. Englanti on neljäntenä ja Portugali nousi kaksi sijaa ylöspäin viidenneksi.\n1) Belgia 1773 pistettä\n2) Ranska 1744\n3) Brasilia 1712\n4) Englanti 1664\n5) Portugali 1653 (+2)\n6) Uruguay 1645 (-1)\n7) Espanja 1642 (+1)\n8) Kroatia 1628 (-2)\n9) Argentiina 1623\n10) Kolumbia 1622\n11) Meksiko 1621\n12) Italia 1612 (+1)\n13) Hollanti 1603 (+1)\n14) Saksa 1602 (+1)\n15) Sveitsi 1600 (-3)\n16) Tanska 1593\n17) Chile 1579\n18) Ruotsi 1567 (-1)\n19) Puola 1558\n20) Senegal 1555\n21. Wales 1550 (+2)\n32) Venäjä 1485 (+6)\n37) Irlanti 1475 (-3)\n41) Islanti 1457 (-2)\n44) Norja 1452\n56) Suomi 1390 (+2)\n60) Bulgaria 1378 (-1)\nHuuhkajat putosi Fifan maailmanlistalla - kärkiviisikko putosi muuttumattomana\nSuomi putosi kolme sijaa Kansainvälisen jalkapalloliiton Fifan miesten maailmanlistalla. EM-kisoihin selvinnyt Suomi on nyt sijalla 58, kun edellisellä listalla Huuhkajat majaili sijalla 55. Listan kärjessä jatkaa Belgia, joka on Suomen mahdollinen lohkovastustaja kesän EM-lopputurnauksessa. Toisena on Ranska, kolmantena Brasilia, neljäntenä Englanti, viidentenä Uruguay, kuudentena Kroatia, seitsemäntenä Portugali, kahdeksantena Espanja, yhdeksäntenä Argentiina ja kymmenentenä Kolumbia. Kärkiviisikko on pysynyt muuttumattomana edelliseen rankingiin verrattuna. Pohjoismaista Tanskan sijoitus on 16:s, Ruotsin jaettu 17:s, Islannin 39:s ja Norjan 44:s. Suomen EM-karsintalohkon voittanut Italia on sijalla 13. (is.fi 28.11.2019)\nHuuhkajien hienot otteet näkyvät myös Fifa-rankingissa - suunta ylöspäin\nSuomen miesten jalkapallomaajoukkue nousi kolme sijaa ylöspäin tuoreessa kansainvälisen jalkapalloliiton Fifa-rankingssa, joka julkistettiin torstaina. Huuhkajat löytyy nyt listauksessa sijalta 54.Markku Kanervan valmentama miehistö on vahvasti matkalla ensi vuoden EM-kilpailuihin. Syyskuussa pelatuissa karsintapeleissä Suomi kukisti Tampereella Kreikan 1-0, mutta hävisi Italialle 1-2. Lokakuussa Suomi kohtaa vieraissa Bosnia ja Hertsegovinan sekä kotona Armenian. Bosnia on rankingin 46:s ja Armenia 96:s. Fifa-rankingin kärjessä jatkaa Belgia ennen Ranskaa ja Brasiliaa. Suomen EM-karsintalohkoa johtava Italia on 15:s. (yle.fi 19.09.2019)\nHuuhkajien hyvät pelit näkyvät myös Fifa-rankingissa - nousi neljä sijaa\nSuomen miesten jalkapallomaajoukkue Huuhkajat on noussut kesäkuun maailmanlistalla sijalle 56. Suomi nosti sijoitustaan toukokuun listauksesta neljä sijaa. Suomi voitti aiemmin kesäkuussa EM-karsinnoissa Bosnia ja Hertsegovinan ja Liechtensteinin kummankin 2–0. Suomi on J-karsintalohkossa Italian jälkeen toisena. Maailmanlistan kärkikolmikko pysyi toukokuusta samana. Ykkösenä on Belgia, toisena Ranska ja kolmantena Brasilia. Pohjoismaista korkeimmalla on listalla kymmenentenä jatkava Tanska. (is.fi 14.06.2019)\nTammikuussa Suomi oli Kansainvälisen jalkapalloliiton maailmanlistalla pykälää ylempänä. Huuhkajat pelasi tammikuussa kaksi harjoitusottelua Qatarissa. Ruotsi kaatui ensiksi 1-0, mutta Virolle Suomi taipui 1-2. Listan kärjessä jatkaa Belgia ennen Ranskaa ja Brasiliaa. 20 parhaan maan osalta järjestys säilyi ennallaan. Kovin nousija oli Qatar, joka pomppasi peräti 38 sijaa ylöspäin. Viime viikolla Aasian mestaruuskisat voittanut maa on nyt sijalla 55. Pohjoismaista korkeimmalla on Tanska, joka keikkuu sijalla kymmenen. Ruotsi on 14:s, Islanti 38:s ja Norja 48:s. (iltalehti.fi 07.02.2019)\nRivelution! Huuhkajien upeat otteet nostivat Suomea taas Fifan rankingissa\nSuomi on Kansainvälisen jalkapalloliiton Fifan torstaina julkaisemalla miesten maailmanlistalla sijalla 56. Kuukausi sitten Suomi oli kaksi pykälää heikommalla sijalla. Markku Kanervan valmentamalla Suomella on kulkenut tänä syksynä vahvasti, sillä joukkue johtaa Kansojen liigan C-divisioonan lohkoaan pistemenetyksittä. Suomen lohkovastustajista Kreikan sijoitus on 42:s, Unkarin 55:s ja Viron 98:s. Rankingin ykkösenä komeilee Belgia ennen hallitsevaa maailmanmestaria Ranskaa ja Brasiliaa. Kuukausi sitten Belgia ja Ranska jakoivat ykkössijan. Lokakuun rankingin kymmenen kärjen täydentävät Kroatia, Englanti, Uruguay, Portugali, Sveitsi, Espanja ja Tanska. Ruotsi on sijalla 17, Islanti 36:ntena ja Norja 48:ntena. (yle.fi 25.10.2018)\nKansojen liigan vahvasti avannut Huuhkajat nousi Fifa-rankingissa\nSuomen sijoitus torstaina julkaistussa rankingissa on jaettu 58:s. Suomen kanssa samalla sijalla ovat myös Ecuador ja Bolivia. Huuhkajat avasi aiemmin syyskuussa uuden Kansojen liigan vahvasti, sillä Markku Kanervan luotsaama miehistö kaatoi kotiotteluissaan sekä Unkarin että Viron 1-0. Unkari on Fifa-rankingissa 49:s ja Viro 98:s. Lohkon neljäs maa Kreikka löytyy sijalta 42. Rankingin jaetulla ykköspaikalla ovat kesän maailmanmestari Ranska sekä kärkeen sen seuraksi kavunnut Belgia. Kolmantena jatkaa Brasilia. Paras Pohjoismaa on Tanska, joka putosi yhden pykälän alaspäin kymmenenneksi. Ruotsi on sijalla 15. (yle.fi 20.09.2018)\nSuomen jalkapallomaajoukkue nousi maailman listalla yhden sijan\nSuomi on toukokuun listalla 62:s. Pohjoismaista korkeimmalle listalla sijoittuu Tanska, joka on sijalla 12. Muista kesän MM-lopputurnauksessa pelaavista Pohjoismaista Islanti on 22:s ja Ruotsi 23:s. Listan kärki pysyi muuttumattomana. Ykkösenä jatkaa Saksa ennen toisena olevaa Brasiliaa ja listakolmosta Belgiaa. (is.fi 17.05.2018)\nSuomi nousi mukavasti Fifa-rankingissa\nSuomi nousi tuoreessa Fifa-rankingissa viisi sijaa ylöspäin. Suomi löytyy tuoreessa listauksessa 63. sijalta. Suomen miesten jalkapallomaajoukkue on pelannut viime aikoina hyvin. Huuhkajat on pelannut kahdeksan perättäistä ottelua ilman tappiota. Rankingin kärjessä jatkaa Saksa ennen Brasiliaa ja kolmanneksi noussutta Belgiaa. Muista Pohjoismaista Tanska oli 12:s, Islanti 22:s, Ruotsi 23:s ja Norja 49:s.\n3) Belgia (+2)\n4) Portugali (-1)\n5) Argentiina (-1)\n6) Sveitsi (+2)\n7) Ranska (+2)\n8) Espanja (-2)\n9) Chile (+1)\n10) Puola (-4)\n13) Englanti (+3)\n22) Islanti (-4)\n23) Ruotsi (-4)\n44) Kreikka (+1)\n49) Norja (+8)\n63) Suomi (+5)\n66) Venäjä (-3)\n94) Viro (-8) (yle.fi 12.04.2018)\nSuomi on noussut sijalle 67 jalkapallon miesten Fifa-rankingissa. Maajoukkueen syksyn voitokkaat peliesitykset ovat nostaneet rankingsijoitusta kuukausi kuukaudelta. Lokakuussa Suomen sijoitus oli 74:s ja syyskuussa 87:s. Suomi on voittanut kolme viidestä syksyn aikana pelaamastaan maaottelusta ja pelannut kahdesti tasan. Muista Pohjoismaista Ruotsi nousi sijalle 18 ja Tanska peräti 12:nneksi. Seitsemän sijaa rankingissa nousseiden Ruotsin ja Tanskan lisäksi myös Islanti (22.) selvitti tiensä ensi kesän MM-kilpailuihin. Norja jatkaa sijalla 58. Kärkiviisikko pysyi järjestyksessä Saksa, Brasilia, Portugali, Argentiina ja Belgia. Espanja nousi kaksi sijaa kuudenneksi ja Sveitsi kolme sijaa kahdeksanneksi.\n1) Saksa 1602 (edellinen sijoitus 1) 2) Brasilia 1483 (2), 3) Portugali 1358 (3), 4) Argentiina 1348 (4), 5) Belgia 1325 (5), 6) Espanja 1231 (8), 7) Puola 1209 (6), 8) Sveitsi 1190 (11), 9) Ranska 1183 (7), 10) Chile 1162 (9), 11) Peru 1128 (10), 12) Tanska 1099 (19), 13) Kolumbia 1078 (13), 14) Italia 1066 (15), 15) Englanti 1047 (12), 16) Meksiko 1032 (16), 17) Kroatia 1018 (18), 18) Ruotsi 998 (25), 19) Wales 985 (14), 20) Hollanti 952 (20).\nMuut Pohjoismaat: 22) Islanti 920 (21), ...58) Norja 620 (58), ...67) Suomi 531 (74). (is.fi 23.11.2017)\nHuuhkajat lentelee myötätuulessa Fifa-rankingissa\nSuomen miesten jalkapallomaajoukkueen sijoitus kansainvälisen jalkapalloliiton Fifan maailmanlistalla jatkaa nousuaan. Suomi kipusi maanantaina päivitetyllä listalla 13 sijaa ylöspäin. Huuhkajat on nyt rankingin 74:s yhdessä Etelä-Afrikan kanssa. Suomi päätti MM-karsinnat lokakuun alussa tasapeleihin Turkkia ja Kroatiaa vastaan. Suomen sijoitus on noussut viime aikoina nopeasti. Heikoimmillaan sinivalkoiset olivat heinä- ja elokuussa listan 110:s. Fifa-rankingin kärjessä jatkaa Saksa ennen Brasiliaa ja Portugalia. (ts.fi 16.10.2017)\nHuuhkajille roima nousu jalkapallon Fifa-rankingissa\nSuomi voitti syyskuun alussa MM-karsintaotteluissa Islannin ja Kosovon, ja torstaina julkaistussa Fifa-rankingissa Suomi nousi sijalle 87. Muista Pohjoismaista ison harppauksen listalla otti myös Tanska, joka nousi 20 sijaa aina 26:nneksi. Islannin sijoitus on 22:s, Ruotsin 23:s, Norjan 73:s ja Färsaarten 93:s. Rankingin kärkeen nousi Saksa, joka pudotti Brasilian toiseksi. Hallitseva maailmanmestari Saksa on voittanut kaikki karsintaottelunsa ja varmistanut paikan Venäjällä ensi kesänä järjestettäviin MM-kilpailuihin. (yle.fi 14.09.2017)\nHuuhkajat syöksykierteessä - Suomi on nyt maailmanlistan 110:s\nSuomen jalkapallomaajoukkue teki jälleen kerran kyseenalaisen ennätyksen. Sen sijoitus Kansainvälisen jalkapalloliiton Fifan heinäkuun maailmantilastossa oli kaikkien aikojen heikoin. Suomi on nyt rankingin 110:s.\nEdellisen listauksen jälkeen Suomi on pelannut harjoitusottelussa tasan Liechtensteinin kanssa ja hävinnyt Ukrainalle MM-karsinnoissa. Suomen ohi tilastossa nousivat esimerkiksi Palestiina, Irak, Togo, Surinam, Jordania ja Zimbabwe. Suomen taakse putosivat muiden muassa MM-esiturnauksessa esiintynyt Uusi-Seelanti, Saint Kitts ja Nevis sekä Swazimaa. Confederations Cupin voittanut Saksa nousi listan kärkeen ohi Brasilian ja Argentiinan. Suomen syöksykierre on ollut hurja. Vielä joulukuussa 2015 joukkue oli maailmantilaston 44:s. (yle.fi 06.07.2017)\nHuuhkajien FIFA-ranking sijoitus 108 on historian huonoin\nSuomen A-maajoukkue putosi FIFA-rankingissa 11 sijaa pudoten sijalle 108. Ja nyt Huuhkajat on koko ranking historian heikoimmalla sijallaan.\nVoitottoman vuoden pelannut Suomi loikkasi Fifa-rankingissa - Huuhkajat taas sadan parhaan joukossa\nHans Backen Huuhkajat pelasi Suomen miesten A-maajoukkueen historian surkeimman vuoden lähes 50 vuoteen. Onnettoman vuoden onneton päätös nähtiin vuoden viimeisessä pelissä, kun 0-1-tappioon Ukrainalle päättynyt MM-karsintapeli sinetöi Huuhkajien voitottoman vuoden.\nVuoden yhdeksännestä tappiosta huolimatta pohjakosketus Fifa-rankingissa saattaa olla takanapäin. Suomi nousi tuoreessa listauksessa historiansa surkeimmalta sijalta 101. takaisin sadan parhaan joukkoon. Huuhkajat on jalkapallon kattojärjestön päivitetyllä listalla sijalla 93.\nFifa-rankingiin lasketaan otteluiden tulokset neljän viime vuoden ajalta. Peleistä jaetaan pisteitä vastustajajoukkueen tasoon ja ottelun tärkeyteen perustuvalla kertoimella, ja painotus on tuoreimmissa tuloksissa. Fifan käyttämien painotusten mukaan esimerkiksi Syyrialla (94.), Bolivialla (95.), Sierra Leonella (96.) ja Kazakstanilla (97.) on mennyt neljän viime vuoden aikana Suomeakin huonommin.\nPisteet vanhenevat neljän vuoden jälkeen, joten rankingissa on mahdollista nousta ja pudota ilman pelaamista tai voittamistakin.\nFifa-rankingin kärjessä jatkaa Argentiina. Brasilia nousi toiseksi ohi Saksan. Chile puolestaan nousi sijalle neljä, pudottaen taakseen Belgian ja Kolumbian. Suomen MM-karsintalohkovastustajista Kroatia on sijalla 14., Islanti 21., Turkki 24., Ukraina 29. ja Kosovo 165. (yle.fi 24.11.2016)\nSuomi sulkelsi kunnolla Fifa-rankingissa\nSuomi ei enää mahdu Fifan tuoreessa jalkapallolistauksessa sadan parhaan maan joukkoon. Suomi on Fifa-rankingin lokakuun listauksessa sijalla 101. Suomen edellä ovat muun muassa Malawi ja Kirgisistan. Suomi ei ole koskaan aikaisemmin ollut näin alhaalla Fifa-rankingissa. Suomi putosi tuoreessa listauksessa peräti 17 sijaa. Suomi on onnistunut saavuttamaan vain yhden pisteen käynnissä olevista MM-karsinnoista. Hans Backe on johdattanut Huuhkajat yhteen tasapeliin (Kosovo) ja kahteen tappioon (Islanti ja Kroatia).\n1) Argentiina 1621 pistettä\n2) Saksa 1465 ( +1)\n3) Brasilia 1410 ( +1)\n4) Belgia 1382 ( -2)\n5) Kolumbia 1361 ( -1)\n6) Chile 1273\n7) Ranska 1271 ( +1)\n8) Portugali 1231 ( -1)\n9) Uruguay 1175\n10) Espanja 1168 ( +1)\n16) Kroatia 1027 (- 2)\n21) Islanti 898 (+ 6)\n25) Turkki 843 (- 4)\n29) Ukraina 803\n39) Ruotsi 715 (+ 2)\n50) Tanska 606 (- 4)\n81) Norja 438 (-11)\n99) Kirgisia 343 (+ 9)\n100) Malawi 338 (- 1)\n101) Suomi 337 (-17)\n119) Viro 299 (+11)\n164) Kosovo 135 (+ 4)\nSuomi putosi 23 sijaa Fifa-rankigissa\nSyyskuun listalla Suomi on sijalla 84, kun vielä elokuussa Suomen sijoitus oli 61:s. Listan kärkikolmikon muodostavat Argentiina, Belgia ja Saksa. Elokuun rankingin jälkeen Suomi on hävinnyt Saksalle ja pelannut MM-karsintojen avauspelissään tasan Kosovoa vastaan. Suomi metsästää vielä vuoden ensimmäistä voittoaan päävalmentaja Hans Backen alaisuudessa. (iltalehti.fi 15.09.2016)\nSuomi nousi neljä pykälää Fifan maajoukkuerankingissä\nTasapisteissä Suomen kanssa samaa sijaa miehittää Saudi-Arabia. Listakärjessä jatkaa Argentiina ennen Belgiaa, Kolumbiaa, Saksaa ja Chileä. Suomi pelasi kesäkuun alussa tasapelin Belgiaa vastaan. Euroopan mestari Portugali majailee kuudentena. Paras Pohjoismaa on EM-kilpailuissa säväyttänyt Islanti sijalla 23. Ruotsi on 40:s, Tanska 44:s ja Norja 50:s. Suomen MM-karsintalohkon joukkueista Kroatia on 15:s, Turkki 19:s, Ukraina 30:s ja Kosovo 190:s. Myös Islanti pelaa samassa lohkossa. (iltalehti.fi 11.08.2016)\nBelgia-tasurista ei vielä apua - Huuhkajat putosi FIFA-rankingissa\nSuomen jalkapallomaajoukkue putosi kuusi sijaa Kansainvälisen jalkapalloliiton (Fifa) tuoreimmalla ranking-listalla. Huuhkajien sijoitus on nyt 67:s. Listan ykkösenä jatkaa Argentiina, ja toisena on Suomen kanssa keskiviikkona 1-1-tasapeliin päätynyt Belgia. Tasuria ei vielä laskettu mukaan tähän ranking-päivitykseen, joten se ei auttanut Huuhkajia. Pohjoismaista paras on Islanti, joka on sijalla 34. Ruotsi on heti perässä, ja Tanskakin sijalla 38. Norja puolestaan on sijalla 51. Huuhkajien muista (Islannin lisäksi) tulevista MM-karsintavastustajista Turkki on 18:s, Ukraina 19:s ja Kroatia 27:s. (yle.fi 03.06.2016)\nSuomen sijoitus miesten jalkapallomaajoukkueiden maailmanlistalla putosi kuukaudessa peräti 15 sijaa. Suomi on huhtikuun listan 61:s yhdessä Slovenian kanssa. Suomi hävisi molemmat maaliskuun lopun maaottelunsa, Puolalle 0–5 ja Norjalle 0–2. Suomi on uuden päävalmentajansa Hans Backen alaisuudessa hävinnyt alkuvuoden kaikki neljä maaotteluaan yhteismaalein 0–11. Pohjoismaista korkeimmalla rankingissa on ensi kesän EM-turnauksessa pelaava Islanti, joka on listalla 35:s ennen Ruotsia. Maailmanlistan kärkeen nousi Argentiina, joka ohitti ykkössijaa pitäneen Belgian. Etelä-Amerikan maat parantelivat asemiaan, sillä Chile kipusi listakolmoseksi ja Kolumbia neljänneksi ennen viidentenä olevaa Saksaa.\n1. (2) Argentiina\n4. (8) Kolumbia\n5. (6) Saksa\n6. (3) Espanja\n7. (6) Brasilia\n8. (7) Portugali\n10. (9) Englanti\n... 35. (38) Islanti, 36. (34) Ruotsi,... 41. (40) Tanska,... 49. (51) Norja,... 61. (46) Suomi. (iltasanomat.fi 07.04.2016)\nJalkapallon helmikuun Fifa-rankingissa ei nähty mitään muutoksia kärkikymmenikössä. Listan kärjessä jatkaa Belgia ennen Argentiinaa ja Espanjaa. Suomi putosi rankingissa kolme sijaa alaspäin 47. sijalle. Fifa-ranking:\n1. Belgia 1494 pistettä\n2. Argentiina 1455\n3. Espanja 1370\n4. Saksa 1347\n6. Brasilia 1251\n7. Portugali 1219\n9. Englanti 1106\n10. Itävalta 1091\n18. Kroatia 958\n20. Turkki 933 +1\n23. Venäjä 895 +1\n27. Ukraina 842 +2\n35. Ruotsi 771 -1\n38. Islanti 724 -2\n40. Tanska 692 +2\n47. Suomi 663 -3\n50. Norja 597 +4\n88. Viro 379 +2\nHuuhkajat vahvassa nousussa FIFA-rankingissa\nHuuhkajien nykyinen sijoitus 43. on korkein sitten vuoden 2008, jolloin sijoitus oli parhaimmillaan 34. Nousu on ollut todella jyrkkä, sillä vielä syyskuussa Huuhkajien sijoitus FIFA-rankingissa oli 92. Huuhkajat on kuluvana vuonna kerännyt kaikkiaan 422.52 ranking-pistettä, mikä on selkeästi viime vuosien korkein lukema ja rankingin painottuessa tuoreimpiin tuloksiin selittää vahvaa nousua. (palloliitto.fi 03.12.2015)\nHuuhkajien Fifa-ranking edelleen jyrkässä nousussa - Belgia ensimmäistä kertaa ykkönen\nSuomen jalkapallomaajoukkueen nousu kansainvälisen jalkapalloliiton Fifan kuukausittain julkaisemalla rankinglistalla jatkuu. Marraskuun listalla Huuhkajat nousi kahdeksan pykälää ja on nyt 56. sijalla. Taakse jäivät muiden muassa Peru, Nigeria ja Australia. Lokakuussa joukkue päätti EM-karsinnat kahteen tasapeliin, joista saadut pisteet riittivät nyt nähtyyn nousuun. Suomi on silti yhä heikoin Pohjoismaa, mutta esimerkiksi Ruotsi on vain 11 sijaa ylempänä.\nBelgia nousi torstaina julkaistulla tuoreimmalla Fifa-rankinglistalla historiansa ensimmäistä kertaa kärkeen. Belgian keräämät pisteet riittivät ohittamaan hallitsevan maalimanmestarin Saksan ja hopeamitalistin Argentiinan. Viime kuun listauksessa Belgia oli kolmas.\nFifa-ranking, TOP 10 (viime sijoitus suluissa):\n1. (3) Belgia\n2. (2) Saksa\n3. (1) Argentiina\n4. (4) Portugali\n5. (9) Chile\n6. (6) Espanja\n7. (5) Kolumbia\n8. (7) Brasilia\n9. (10) Englanti\n10. (11) Itävalta\n31. (23) Islanti\n35. (28) Tanska\n45. (45) Ruotsi\n46. (34) Norja\n56. (64) Suomi\nHuuhkajien vastustajat syksyllä 2016 alkavassa MM-karsinnassa:\n18. (37) Turkki\n19. (16) Kroatia\n28. (24) Ukraina\n31. (23) Islanti (yle.fi 05.11.2015)\nSuomi nousi hurjasti Fifan rankingissa\nFifa julkaisi torstaiaamuna lokakuun rankinglistansa ja Huuhkajat oli yksi kovimmista nousijoista. Suomi hyppäsi 64 sijalle, eli 28 pykälää syyskuista sijoitustaan korkeammalle. Huuhkajat voitti syyskuussa molemmat EM-karsintaottelunsa. Kreikka kaatui vieraissa 1–0 ja Färsaaret Helsingissä samoin lukemin. Pohjoismaista paras rankingsijoitus on Islannilla (23:s). Tanska on sijalla 28, Norja sijalla 34, Ruotsi sijalla 45 ja Suomen kanssa samassa karsintalohkossa oleva Färsaaret sijalla 85. Kansainvälinen jalkapalloliitto aloitti rankingsysteeminsä 1993. Roy Hodgsonin päävalmentaja-aikana 2007 Suomi saavutti toistaiseksi parhaan sijoituksensa 33. Kehnoimmillaan Huuhkajien ranking on ollut Mixu Paatelaisen valmennuskaudella syyskuussa 2012 (96:s).\nTuoreen Fifa-rankingin ykkösenä jatkaa Argentiina. Maailmanmestari Saksa nousi yhden sijan toiseksi ja Belgia putosi kolmanneksi. (iltasanomat.fi 01.10.2015)\nHuuhkajat vajosi historiallisen alas\nSuomen maajoukkue vajosi historiallisen alas Kansainvälisen jalkapalloliiton (Fifa) rankingissa. Huuhkajien Fifa-ranking laski kolme pykälää ja on tuoreimmalla, torstaina julkistetulla listalla 92. Sijalla 91 on nyt Jordania, sijalla 93 Saudi-Arabia. Vuoden 2022 MM-isäntä Qatar (94.) on sentään Suomen alapuolella. Kansainvälinen jalkapalloliitto aloitti Fifa-rankingin 1993. Roy Hodgsonin päävalmentaja-aikana 2007 Suomi käväisi sijalla 36. Kärki pysyi muuttumattomana. Argentiina jatkaa ykkösmaana ennen Belgiaa ja Saksaa. Etelä-Amerikan mestari Chile kapusi ennätysmäisen korkealle (8.). Fifa-rankingin perusteella maajoukkueet sijoitetaan karsintalohkoja arvottaessa arvontakoreihin. A-maajoukkue suistui ennen 2016 käynnistyvien MM-karsintalohkojen arpomista viitoskoriin, joista ei arvokisoihin yleensä ponnisteta. (iltasanomat.fi 03.09.2015)\nSuomi nousi Fifa-rankingissa, Färsaaret ja Viro edelleen edellä\nSuomi nousi torstaina julkistetussa jalkapallon Fifa-rankingissa yhden sijan ylöspäin 89. sijalle. Listan kärjessä jatkaa Argentiina ennen toiseksi noussutta Belgiaa. Saksa putosi toiselta sijalta kolmanneksi. Listan paras Pohjoismaa on Islanti, joka löytyy 24. sijalta.\n1. Argentiina 1425 pistettä\n2. Belgia 1244 (+ 1)\n3. Saksa 1226 (- 1)\n4. Kolumbia 1218\n5. Brasilia 1186 (+ 1)\n6. Portugali 1177 (+ 1)\n7. Romania 1166 (+ 1)\n8. Englanti 1157 (+ 1)\n9. Wales 1155 (+ 1)\n10. Chile 1124 (+ 1)\n11. Espanja 1110 (+ 1)\n12. Hollanti 1032 (- 7)\n13. Kroatia 1023 (+ 1)\n22. Albania 888 (+14)\n24. Islanti 877 (- 1)\n25. Tanska 876 (- 1)\n30. Ukraina 791 (- 3)\n31. Venäjä 782 (- 3)\n37. Ruotsi 752 (- 4)\n45. Turkki 627 (+ 3)\n68. Norja 495 (- 1)\n75. Färsaaret 456 (- 1)\n78. Viro 420 (+4)\n89. Suomi 371 (+ 1)\nFifa päivitti ranking-listaansa - Suomi mätkähti 12 sijaa alaspäin!\nSuomen jalkapallomaajoukkueen sijoitus Kansainvälisen jalkapalloliiton Fifan ranking-listalla romahti. Suomi on tällä hetkellä listalla sijalla 90. Rankingia päivitetään kuukausittain. Maajoukkue putosi edellisestä mittauksesta 12 sijaa alaspäin ja jakaa nyt paikkansa tasapisteillä Sudanin kanssa. Huuhkajien yläpuolella ovat muun muassa Kypros, Viro, Kongo ja Färsaaret. Ykköspaikalle ranking-listalla nousi Argentiina, joka tiputti Saksan toiseksi. Kolmantena majailee Belgia. Historian heikoin ranking-tulos suomalaisten osalta on vuodelta 2012. Silloin Suomen jalkapallomaajoukkue käväisi sijalla 96. (yle.fi 09.07.2015)\nSuomen sijoitus jalkapallon Fifa-rankingissa putosi viisi sijaa tuoreessa listauksessa. Suomi löytyy nyt maailmanlistan 78. sijalta. Rankingin terävimmässä kärjessä ei tapahtunut muutoksia.\nFifa ranking 12.03.2015\n1. Saksa 1770 pist.\n2. Argentiina 1577\n3. Kolumbia 1499\n4. Belgia 1471\n5. Hollanti 1415\n6. Brasilia 1348\n7. Portugali 1191\n8. Ranska 1180\n10. Italia 1146 (+2)\n11. Espanja 1144 (-1)\n17. Englanti 1031 (-2)\n27. Kreikka 872 (-3)\n28. Tanska 846\n43. Pohjois-Irlanti 679 (+8)\n45. Ruotsi 663 (-1)\n46. Unkari 659 (+2)\n70. Norja 522 (-1)\n78. Suomi 450 (-5)\n87. Viro 379 (-2)\nSuomi kehnoin Pohjoismaa FIFA-rankingissa\nFifa on julkistanut vuoden viimeisen jalkapallon rankinglistansa. Suomi on listauksessa edelleen 70. sijalla. Suomi on edelleen listalla huonoin Pohjoismaa. Listan kärjessä vuoden päättää maailmanmestari Saksa.\n1. Saksa 1725 pistettä\n2. Argentiina 1538\n5. Hollanti 1374\n6. Brasilia 1316\n7. Portugali 1160\n7. Ranska 1160\n9. Espanja 1142\n12. Sveitsi 1091\n13. Englanti 1032\n15. Romania 1014\n30. Tanska 804\n31. Venäjä 789\n33. Islanti 761\n44. Ruotsi 646 -1\n45. Unkari 632 -1\n48. Pohjois-Irlanti 615 -1\n67. Norja 500\n70. Suomi 468\n84. Viro 390 -1\nHuuhkajat rymisten alas Fifa-rankingissa\nSuomen miesten jalkapallomaajoukkue putosi kymmenen sijaa Kansainvälisen jalkapalloliiton Fifan rankingissa. Suomi löytyy syyskuun listalta sijalta 65. Suomi pelasi seurantajaksolla vain EM-karsinnan avausottelun Färsaaria vastaan. Suomi voitti 3–1, mutta Fifa-listan laskentakaavassa vastustajan taso vaikuttaa ratkaisevasti kertyvään pistemäärään. Listan kärjessä jatkaa maailmanmestari Saksa ennen kesän loppuotteluvastustajaansa Argentiinaa. Kolumbia hypähti Hollannin ohitse kolmanneksi. Paras Pohjoismaa on yhä Tanska sijalla 27. Suomen seuraavista karsintavastustajista Kreikka miehittää sijaa 14 ja Romania sijaa 26. Päävalmentajalleen juuri potkut antanut Unkari on sijalla 54 ja Pohjois-Irlanti 71. EM-karsinta jatkuu tuplaottelulla, kun Kreikka saapuu Helsingin olympiastadionille 11. lokakuuta ja Romania kolme päivää myöhemmin. (mtv3.fi 18.09.2014)\nFIFA-ranking jättäisi Huuhkajat ulos EM-kisoista\nKesällä jalkapallon maailmanmestaruuden voittanut Saksa pitää myös elokuun Fifa-rankingissa ykköspaikkaa. Kärkikolmiko on kokonaisuudessaan sama kuin MM-kisoissa, sillä Argentiina on toisena ja Hollanti kolmantena. Kärkikymmenikössä ainoa nousija on Espanja, joka nousi Brasilian kanssa jaetulle seitsemännelle sijalle. Suomi on tuoreella listalla yhä sijalla 55 ja Euroopan maista 31. Suomi hakee syyskuussa alkavissa karsinnoissa paikkaa EM-kisoihin, joihin pääsee ensi kertaa 24 maata. Suomen lohkon maista MM-kisoissa pelannut Kreikka on maailmalla sijalla 13. Myös Romania (27:s) ja Unkari (34:s) ovat Fifa-rankingissa Suomen edellä. Pohjois-Irlanti (95:s) ja Huuhkajien avausvastustaja Färsaaret (183:s) sen sijaan löytyvät tilastosta takaa. Suomi avaa EM-karsinnat 7. syyskuuta vierasottelulla Färsaarilla. EM-kisoihin pääsevät suoraan lohkojen ykköset ja kakkoset sekä paras lohkokolmonen. Muut lohkokolmoset hakevat paikkaa jatkokarsinnasta. (yle.fi 14.08.2014)\nHuuhkajilla hieno nousu Fifa-rankingissa\nSuomen jalkapallomaajoukkue nousi uudessa Fifa-rankingissa kuusi pykälää ylöspäin. Suomi löytyy torstaina päivitetyltä listalta 52. sijalta. Suomen takana listalta löytyvät mm. Norja (56:s) ja 93. sijalle vajonnut Viro. Listan kärjessä jatkaa Espanja ennen Saksaa. Kolmanneksi on kivunnut Portugali.\n1. Espanja 1460 pistettä\n2. Saksa 1340\n3. Portugali 1245 (+1)\n4. Kolumbia 1186 (+1)\n5. Uruguay 1181 (+1)\n6. Argentiina 1174 (-3)\n7. Brasilia 1174 (+3)\n8. Sveitsi 1161 (-1)\n10. Kreikka 1082 (+3)\n11. Englanti 1043 (+1)\n13. USA 1015 (+1)\n23. Tanska 819 (-1)\n25. Ruotsi 795 (+2)\n52. Suomi 578 (+6)\n56. Norja 551 (+1)\n58. Islanti 546 (-6)\n93. Viro 366 (-1)\nHuuhkajilla komea nousu Fifa-rankingissa\nSuomi on torstaina ilmestyneessä Fifa-rankingissa 58. sijalla. Unkarin viime viikolla vieraskentällä voittanut Huuhkajat kipusi listalla seitsemän sijaa ylöspäin. Ranking kärjessä on edelleen Espanja ennen Saksaa ja Argentiinaa.\n1. Espanja 1510 pistettä\n2. Saksa 1336\n3. Argentiina 1234\n4. Portugali 1199\n5. Kolumbia 1183\n6. Uruguay 1126 ( +1)\n7. Sveitsi 1123 ( -1)\n8. Italia 1112\n9. Brasilia 1104\n10. Belgia 1084 ( +1)\n11. Hollanti 1077 ( -1)\n12. Englanti 1045 ( +3)\n13. Kreikka 1038 ( -1)\n22. Tanska 858 ( -2)\n27. Ruotsi 789 ( -2)\n32. Romania 740 ( +1)\n43. Unkari 652 ( +1)\n58. Suomi 556 ( +7)\n86. P-Irlanti 388 ( -1)\n92. Viro 367 ( -1)\n162. Färsaaret 87 (+10)\nHuuhkajat putosi Fifa-rankingissa\nSuomen miesten A-maajoukkue on pudonnut kaksi pykälää Kansainvälisen jalkapalloliiton (Fifa) ranking-listalla. MM-vuoden 2014 ensimmäinen listaus julkaistiin torstaina. Suomi majailee nyt sijalla 66. Hallitseva maailmanmestari ja Euroopan mestari Espanja jatkaa kärjessä ennen Saksaa, Argentiinaa ja Kolumbiaa. Kesän MM-kisaisäntä Brasilia on kymmenentenä. (yle.fi 16.01.2014)\nHuuhkajat MM-karsintalohkonsa huonoimmin rankattu\nSuomi on omassa MM-karsintalohkossaan huonoimmin sijoitettu maa Kansainvälisen jalkapalloliiton Fifan tuoreimmassa rankingissa.\nHuuhkajat on tuoreimmalla listalla 78:s. Pudotusta tuli edelliseen kuuhun nähden kuusi sijaa. Lähimpänä tulevista karsintavastustajista ovat Georgia (67:s) ja Valko-Venäjä (61:nen).\nMM-kisojen karsintojen I-lohkon kärki on Fifa-rankingissa omassa kastissaan. Espanja pitää listan kärkisijaa ja Ranska on kolme pykälää pudottuaan sijalla 15. Karsinnat Brasiliassa 2014 käytäviin kisoihin käynnistyvät syyskuussa 2012.\nViime viikolla päättyneen EM-karsintalohkon maista Hollanti pysyi maailmanlistan kakkosena. Ruotsi on sijalla 11., Unkari 36:s, Moldova 123:s ja San Marino jaetulla jumbosijalla 203. (mtv3.fi 19.10.2011)\nSuomi valuu Fifan listalla\nSuomen miesten jalkapallomaajoukkue notkahti yhdeksällä pykälällä sijalle 61 kansainvälisen kattojärjestön Fifan syyskuun rankingissa. Kahden viime kuun ajan Suomen joukkue oli pysytellyt sijalla 52. Viimeksi sijoitus kävi kuudenkymmenen huonommalla puolella helmikuussa.\nFifan lista perustuu nelivuotiseen seurantaan. Otteluiden painotus vaihtelee niiden tärkeyden mukaan. Suomen pisteisiin päivittyi elokuun alun jälkeen vain 0-1-vierastappio Ruotsille. Suomen joukkueen paras sijoitus Fifa-listalla on 33 maaliskuulta 2007 ja heikoin 79 joulukuulta 1996.\nSuomen MM-karsintavastustajista Saksa jatkaa neljäntenä, Venäjä viidentenä ja Wales sijalla 67. Azerbaidzhan putosi kaksi pykälää sijalle 139 ja Liechtenstein yhden askeleen sijalle 151. Suomi pelaa lauantaina Azerbaidzhania ja ensi keskiviikkona Liechtensteinia vastaan. Paras Pohjoismaa on 15:ttä sijaa miehittävä Tanska. Myös Ruotsi (41) ja Norja (43) ovat Suomen edellä.\nListan kärjessä jatkaa Brasilia ennen Espanjaa ja Hollantia. Brasilia on voittanut yhdeksän maaottelua perätysten eikä ole hävinnyt 17 otteluun. Australia kipusi kahdella pykälällä sijalle 14, joka on maan kautta aikain paras sijoitus Fifa-listalla.\nKv. jalkapalloliiton Fifan maajoukkue ranking syyskuussa, miehet:\n1) Brasilia (edellisen listan 1), 2) Espanja (2), 3) Hollanti (3), 4) Italia (5) ja Saksa (4), 6) Venäjä (6), 7) Englanti (7), 8) Argentiina (8), 9) Kroatia (10), 10) Ranska (9), 11) USA (12), 12) Kreikka (11), 13) Serbia (14), 14) Australia (16), 15) Sveitsi (13), 16) Tanska (15), 17) Portugali (17), 18) Tshekki(22), 19) Bulgaria (23), 20) Norsunluurannikko (18), ... 41) Ruotsi (41), ... 43) Norja (50), ... 61) Suomi (52), ... 67) Wales (67), ... 96) Islanti (92), ... 139) Azerbaidzhan (137), ... 151) Liechtenstein (150). (mtv3.fi 02.09.2009)\nSuomen jalkapallomaajoukkue putosi rajusti 12 sijaa Kansainvälisen jalkapalloliiton Fifan keskiviikkona julkaisemassa rankingissa. Suomi on uusimmalla listalla 45. sijalla. Kärjessä on hallitseva maailmanmestari Italia ennen Argentiinaa ja Brasiliaa. Suomi oli maaliskuun listalla ennätysmäisesti 33. sijalla, mutta nöyryyttävä EM-karsintatappio Azerbaidzhanille pudotti maajoukkueen sijoitusta. (18.04.2007 mtv3.fi)\nJalkapallon A-maajoukkue otti ison harppauksen kohti kärkeä Kansainvälisen jalkapalloliiton (FIFA) tuoreimmalla ranking-listalla. Roy Hodgsonin valmentama Suomi nousi 15 pykälää sijalle 33, joka on korkein sijoitus A-maajoukkueen historiassa. (14.03.2007 palloliitto.fi)\nSuomi nousi 15 sijaa FIFA:n rankingissa. Miten kommentoit sitä?\n- Niinkö? Olen totta kai mielissäni siitä. Silloin kun he aloittivat rankingit he kutsuivat minut FIFA-talolle. He soittivat minulle ja pyysivät FIFA-talolle johonkin mysteeritapaamiseen. Yritin kysyä miksi minun pitää tulla sinne, mutta he vain käskivät minun menemään. Menin paikalle ja he sanoivat minulle, että Sveitsi on FIFA-rankingin mukaan maailman toiseksi paras maa. Siitä hetkestä lähtien – kaikella kunnioituksella – olen ollut hieman skeptinen listan suhteen. Olin tyytyväinen siitä miten meillä oli mennyt Sveitsin kanssa ja siitä miten olimme menestyneet, mutta en silti luule että olimme maailman toiseksi paras joukkue. Mutta totta kai on aina hienompi nousta listalla kuin mennä alas. Suomen ja muiden pohjoismaiden kohdalla on hyvä muistaa, että pelaamme paljon kansainvälisiä otteluita muilla kuin parhailla mahdollisilla joukkueilla. Viime vuonna menimme alas listalla koska pelasimme Saudi-Arabian ykkösjoukkuetta vastaan vieraissa, pelasimme Japanin ykkösjoukkuetta vastaan vieraissa ja pelasimme Valko-Venäjän ykkösjoukkuetta vastaan vieraissa.\n- Kuulin, että he ovat muuttaneet ranking-systeemiä vähän ja se on tietenkin tärkeää. Mielestäni meillä oli hyvä vuosi 2006 ja tuo nousu on todiste siitä. Se on kiva tilastollinen todiste, että olemme oikealla tiellä. Uskon, että se on erinomainen motivaationlähde pelaajille jotta pääsemme korkeammalle. Olisi hieno nähdä Suomi top-20:n joukossa ja se on mahdollista jos pelaamme hyvät karsinnat, voitamme karsintaottelumme ja vaikka selviäisimme kisoihin. Mielestäni pelaajien on syytä olla siitä ylpeitä, mutta samaan aikaan näen yläpuolellamme joukkueita joista en ole niin huolissani ja alapuolellamme sellaisia joita en haluaisi kohdata.\n- Olemme siinä tilanteessa, että kaikki positiivinen mikä liittyy suomalaiseen jalkapalloon, otetaan kiitollisena vastaan. (15.03.2007 mtv3.fi / Roy Hodgsonin haastattelu)


Etusivu > Tilastot > Julkinen talous > Kuntien talouden neljännesvuositilasto > 2011 > 2. vuosineljännes > Kuntien toimintamenot kasvoivat 4 prosenttia tammi–kesäkuussa 2011\nKuntien toimintamenot kasvoivat 4 prosenttia tammi–kesäkuussa 2011\nKuntien toimintamenot kasvoivat 4 prosenttia tammi–kesäkuussa 2011 edellisvuoden vastaavaan ajankohtaan verrattuna. Kuntien verotulot kasvoivat 8 prosenttia ja valtionosuudet vajaat 3 prosenttia. Kuntien vuosituottojen ja -kulujen erotus, vuosikate kasvoi 53 prosenttia. Tiedot ilmenevät Tilastokeskuksen kuntien talouden neljännesvuositilastosta.\nKuntien toimintamenot (ilman kunnan liikelaitoksia) kasvoivat vuoden 2011 ensimmäisellä puoliskolla 4 prosenttia. Toimintamenojen suurin yksittäinen erä, palkat ja palkkiot, kasvoivat 3 prosenttia edellisen vuoden vastaavasta ajasta. Toimintamenoista palvelujen ostot kasvoivat 5 prosenttia. Aineiden, tarvikkeiden ja tavaroiden ostot kasvoivat 8 prosenttia ja maksetut avustukset olivat edellisvuoden tasolla.\nKuntien toimintatulot lisääntyivät 5 prosenttia. Myyntitulot kasvoivat 4 prosenttia ja maksutulot 5 prosenttia.\nVuoden 2011 tammi-kesäkuussa kuntien valtionosuudet kasvoivat vajaat 3 prosenttia ja verotulot 8 prosenttia. Toimintakatteen 3 prosentin heikkenemisestä huolimatta vuosituottojen ja -kulujen erotus, vuosikate kasvoi 53 prosenttia.\nKuntien investointimenot kasvoivat 11 prosenttia. Investointitulot vähenivät 65 prosenttia.\nKuntien lainakanta kasvoi vuoden 2011 kesäkuun lopussa edellisesta neljänneksestä 3 prosenttia ja vuoden takaisesta 2 prosenttia .\nLähde: Kuntien talouden neljännesvuositilasto, 2. neljännes 2011, Tilastokeskus\nLiitetaulukko 1. Kuntien talouden neljännesvuositietoja (ilman kuntien liikelaitoksia) (26.8.2011)\nLiitekuvio 1. Kuntien tuloja vuosineljänneksittäin 2001 - 2011 (26.8.2011)\nLiitekuvio 2. Kuntien menoja vuosineljänneksittäin 2001 - 2011 (26.8.2011)\nLaatuseloste: Kuntien talouden neljännesvuositilasto (26.8.2011)\nISSN=1797-6464. 2. vuosineljännes 2011. Helsinki: Tilastokeskus [viitattu: 24.3.2019].


Sugar Roll | Demi\nSugar Roll -mobiilipelissä (Playcompass) sirkuspelle tasapainottelee pallon päällä karkkimaassa. Tehtävänä on kerätä tähtiä ja kolikoita. Samalla pelaajan pitää väistellä apinoita, tiikereitä ja taikurin hatusta loikkivia pupuja. Kolikoiden avulla voi ostaa taitopalloja, joilla voi esimerkiksi vyöryä piikkimattojen yli. Ohjaus toimii kallistelemalla näyttöä sivuttain, ja hahmo hyppää, kun ruutua näpäyttää.\nPelin voi ladata ilmaiseksi, mutta pelaaminen vaikeutuu nopeasti, jos ei hanki lisätaitoja. Vaikeimmista kohdista selviää joko ostamalla kolikoita App Storesta tai palaamalla helpompiin maihin haalimaan lantteja. Taidon menettää jo yhdestä virheestä, eikä ostettu tallennusmahdollisuuskaan toimi kuin kerran. Pelaaminen katkeaa ärsyttävästi, kun peli tuputtaa ostomahdollisuutta kesken kentän.\nNäppäryyttä vaativa Sugar Roll ei päästä pelaajaa liian helpolla. Heleä musiikki ja kirjavat värit luovat tasohyppelyyn veikeän tunnelman, joka koukuttaa yrittämään aina uudestaan.\nTasoja: 48 + bonuskentät\nAlustat: iPhone ja iPad


T68 + DRS-10 + DNA | Matkapuhelinfoorumi - Suosituin matkapuhelinpalsta\nT68 + DRS-10 + DNA\nKeskustelu osiossa 'Datatuotteet', aloittaja Jate, 30/6/02.\nOstinpa DRS-10 datakaapelin jotta saan kytkettyä kannettavan nettiin. Myyjä väitti kivenkovaa, että kyseinen kaapeli käy myös T68 puhelimeen. Nyt, kun olen ajanut tarvittavan ajurin koneelle ja säätäny asetukset kuten ne pitää ollakin niin yhteys ei vaan suostu toimimaan.\nOlisiko kellään tietoa voiko vika olla siinä, että kaapeli ei toimikkaan T68:n kanssa? Vai onko vika DNA:n palvelussa? Mielestäni olen laittanut kaikki asetukset kuten ne pitääkin olla mutta ei vaan yhteys toimi....\nHuoh... olipa iso liuta kirjoitusvirheitä... Mutta pistettään se tän sunnuntaiaamun piikkiin...\nVastaako luuri esim terminaali ohjelmalla AT komentoihin?\nKäsittääkseni ongelma on siinä, ettei tietsikka saa yhteyttä kännyyn. Känny ei siis herjaa mitään. Tietsikka vaan ilmoittaa, että modeemi ei toimi tms. Eli siihen tulee sama ilmoitus, kuin jos jätän puhelimen kytkemättä tietsikkaan ja yritän nettiin.\nTietsikan järjestelmä valikossa kone näyttää, että T68 modeemi toimii oikein. Miten voisin tarkistaa, että puhelin ja tietsikka yleensä edes kommunikoi keskenään?\nJos modeemi diagnostiikka toimii, eli luuri vastaa diagnostiikka ohjelmalle, niin luuri ja PC kommunikoi. Diagnostiikan toimimattomuus ei tarkoita että jotain olis pielessä.\nJoilain terminaali ohjelmalla esim Hyperterminaali, valitset portiksi yhteydeksi suoraan com porttiin sen COM portin missä puhelimesi on kiinni. Yhteyden avauduttua kirjoitat terminaali ikkunaan\nPuhelimen pitäisi vastata\nJos ok tuli kirjoita\nJos luuri soittaa niin hyvältä näyttää.\nVoit sulkea terminaalin (tarkista että puhelu katkeaa)\nOngelmana on ehkä sitten modeemi ajuri tai muissa yhteys asetuksissa.\nKyllä tuon kaapelin pitäisi toimia, virallisesti kylläkän ei silloin\npitäisi olla kaapelin mallia 11\nKyllä tuo kaapeli pelaa, mulla on samanlainen kokoonpano käytössä.\nja pikkasen viereen: kävin päivittämässä puhelimeeni R2E softan ja tuntuun tosi hyvältä, gprs pelaa hienosti verrattuna siihen kusiseen R2B versioon. Suosittelen kaikille kellä on ongelmia ollut gprs'n kanssa.\nSiis toimiiko GPRS tuolla DRS-11 datakaapelilla. Kävin eilen Teleringissä ja myyjä sanoi ettei toimi, pitää olla BT tai IrDa...?!?\nKyllä noilla molemmilla kaapeleilla (eli 10&11 mallit) toimii ok!\nPieniä komminkointi ongelmia voi olla vanhemmalla puhelimen softalla mutta päivittämällähän siitä selviää\nOfftopic: Ostin DRS-11 kaapelin ja huomasin juuri ettei läppärissäni ole prkl tuota D9-liitäntää, voikohan kaapeliin ostaa esim. jonkun USB-adapterin. Vastauksesta kiitollinen...\nKyllä noista tietokone kaupoista löytyy usb<--> serial adaptereita.\nHintaa n 35eur ja ainakin minun kokemuksella toimii hyvin.\nDRS-10 ja DRS-11 eroavaisuus SE:n aspan mukaan on se, että DRS-11:ssa on jokin piuha enempi, jotta se toimis jenkeissä.\n35 EUR on aika halpa hinta tosta USB-serial adapterista, ja sitä ei ihan joka puodista saa. Ei ainakaan täälläpäin.\nEhkä kannattaisi viedä se datakaapeli takaisin kauppaan ja kysellä josko niillä olis USB-datakaapelia. Tuommonen pitäis mun mielestä olla, saatavuudesta ei tietoa, ainahan sitä voi kysyä.\nKatsoo jäsenen Weflect kauppiasprofiilia\nKatsoo jäsenen mixcu70 kauppiasprofiilia\nKatsoo jäsenen wat kauppiasprofiilia


Rakkaustarina vailla vertaa – bussipysäkille ilmestyy kuukausittain kukkia – Stara\nRakkaustarina vailla vertaa – bussipysäkille ilmestyy kuukausittain kukkia\nLifestyle 30.3.2014, 14:00 · Stara.fi\nSanotaan, että jokaiselle ihmisille on olemassa sielunkumppani, ja hänet kohdatessaan henkilö on valmis jakamaan koko elämänsä tämän vuokseen. Olemme kertoneet koskettavista rakkauteen liittyvistä saduista ennenkin, mutta nyt kerromme liikuttavan tarinan 86-vuotiaasta Franco Gornosta.\nFranco matkustaa joka kuukausi 160 kilometrin päähän paikalle, jossa hän tapasi ensimmäistä kertaa Joan-vaimonsa vuonna 1950. Pari meni naimisiin kaksi vuotta myöhemmin ja sai kaksi lasta. Joanin ja Francon ensimmäinen tapaaminen tapahtui bussipysäkillä.\nKaikki bussipysäkin ohi kulkeneet tuntevat Joanin ja Francon tarinan, koska leskimies vie kuukausittain pysäkille kukkien lisäksi myös kirjeen. Mirror-lehden mukaan mies kirjoittaa kirjeeseen: ”Joan, rakastettuni, lähdit pois 9.3.2013 ja se mursi sydämeni. Lepää rauhassa kulta. Näemme pian, sillä täytän kohta 87 vuotta ja aikani on vähissä. Jumalan siunausta.”


Muistolaatta.fi Alennuskoodi 2018 | 10, 15, 20, 25% alennusta\nMuistolaatta.fi Alennuskoodi 2018 | 10, 15, 20, 25% alennusta | Joulukuu\nMuistolaatta.fi on suomalainen vuonna 2007 perustettu verkkokauppa, joka on erikoistunut erilaisiin muistolaattoihin. Tuotevalikoimassa on muotoonleikattuja, messinkisiä, muovisia, teräksisiä ja alumiinisia muistolaattoja. Laattoja saa valkoisina, mustina ja patinoituina. Lisäksi valikoimassa on lemmikkien muistotauluja ja muistolaattoja valokuvalla tai ilman.\nAjankohtaisia tarjouksia ja alennuskoodeja (Muistolaatta.fi):\nEi alennuskoodeja saatavilla tällä viikolla/kuukaudella. Katso etusivu (Muistolaatta.fi), joka avattiin selaimesi uudessa välilehdessä, saadaksesi viimeisimmät alennukset. Klikkaa avataksesi linkki uudestaan.\nErilaisia fontteja on 14 ja niitä voi testata sivustolla valitsemalla halutun tuotteen ja kirjoittamalla kaiverruksen. Tilaukset maksetaan verkkopankin kautta, Mastercard ja Visa sekä Visa Electron-korteilla tai Klarna-laskulla tai osamaksulla. Toimitukset postitse 1-3 arkipäivää. Toimituskulut ovat kiinteät 2 euroa määrästä riippumatta. Muistolaatta ei toimita alle 7 euron tilauksia. Asiakaspalveluun saa yhteyden puhelimitse 0400 510 798 arkisin klo 9-15, sähköpostitse [email protected] tai sivustolla olevalla yhteyslomakkeella.


Kaksoismurhaajan tuomio pysyi hovissa - Rikos - Uutiset - MTV.fi\nRikos Julkaistu 21.11.2014 09:31\nKaksi nuorta murhattiin kerrostaloasunnossa Espoon Kauklahdessa helmikuussa 2013. Lehtikuva\nHelsingin hovioikeus tuomitsi Mikko Johannes Harjun kahdesta murhasta elinkautiseen vankeuteen.\nHarju murhasi 22-vuotiaan miehen ja 17-vuotiaan tytön Espoon Kauklahdessa helmikuussa 2013. Espoon käräjäoikeus tuomitsi miehen kahdesta murhasta elinkautiseen vankeuteen marraskuussa 2013. Harju valitti kuitenkin tuomiosta hovioikeuteen. Hän vaati, että kahden murhan asemasta hänen katsotaan syyllistyneen kahteen tappoon.\nEnnen surmia nuoret olivat viettäneet iltaa yhdessä kerrostaloasunnossa. Tuomittu oli tavannut naisen ensikertaa tunteja ennen tekoja. Silti hän sanoi käräjäoikeudessa ihastuneensa naiseen ja suuttuneensa, kun oli nähnyt uhrit yhdessä. Hän hyökkäsi ensin miehen kimppuun. Kun nainen ei luvannut olla puhumatta teosta, mies murhasi hänet.\nHovioikeus on katsonut samoin kuin käräjäoikeus, että teot oli tehty erityisen raa´alla ja julmalla tavalla.\nHarju oli muun muassa potkinut molempia uhrejaan metallivahvisteisilla turvakengillä pään alueelle. Surmattuaan tytön Harju oli vielä ottanut veitsen ja palannut lyömään sillä miestä kymmeniä kertoja ylävartaloon ja kasvoihin, jonka seurauksena mies oli menehtynyt sydämen pistohaavaan.\nHovioikeus tuomitsi Harjun käräjäoikeuden tavoin elinkaudeksi vankeuteen.\nSyyttäjä vaatii kaksoismurhasta elinkautista – teko erityisen raaka 13.5.2013\nEspoon murhista epäilty myönsi teot 5.2.2013\nEspoon kaksoismurhasta epäilty vangittiin 5.2.2013\nTappeluvideosta alkoi kostokierre – toistasataa nuorta selvitti välejään Poliisi tutkii törkeää eläinsuojelurikosta - lähes 400 lammasta lopetettiin


Osta CAT S42 panssarilasit ja suojakuoret netistä. Ilmainen toimitus! | Suojakalvotukku.fi\nCAT S42 kuoret ja näytönsuojat varmistavat, että luurisi kestää arjen vauhdin ja kolhut naarmuitta. Panosta hyvään suojaan ja lisää laitteesi käyttöikää.\nCAT S42 kuoret ja näytönsuojat pidentävät laitteesi käyttöikää\nCAT S42 kuoret ja näytönsuojat pidentävät laitteesi käyttöikää ja parhaan valikoiman tarjotaksemme myymmekin ristiin konserniimme kuuluvien Suojakalvotukku ja Tokoitech -verkkokauppojen tuotteita.\nMinkälaista suojaa etsit tällä kertaa? CAT S42 kuoret ja näytönsuojat tulevat monessa eri värissä, materiaalissa ja mallissa. Markkinoilla on puhelinmallia jos toista ja meillä kysytyimmät kuoret ovat muun muassa Honor kuoret, Huawei kuoret, iPhone kuoret, Doro suojakuoret, LG suojakuoret, Nokia suojakotelo, OnePlus kuoret, Samsung kuoret ja Sony Xperia kuoret. Näiden lisäksi meillä on myös muut merkit valikoimassamme, kurkkaa vain sivuiltamme puhelinmalliisi istuvat kuoret ja kysele tarvittaessa myös asiakaspalvelustamme, jos jokin mieluisa malli uupuu vielä valikoimasta.\nSuojakuoret ovat tarvike, johon kannattaa panostaa. Kaikilla on oma makunsa ja pyrimmekin parhaamme mukaan tuomaan verkkokauppaamme laajan valikoiman suojakoteloita. Myynnin kärjessä pysyy lompakkokotelo, jonka yksiin kansiin saa tärkeimmät kortit luurin lisäksi. Myös Flip Cover suojaa puhelinta joka suunnasta. Saat meiltä myös alkuperäiset Otterbox ja Nillkin kuoret ja näytönsuojat, jotka tarjoavat laatua ja tyyliä samassa paketissa. CAT S42 voi myös suojata spesifimpiin tarkoituksiin, kuten vedenkestävällä kännykkäpussilla tai lenkkipoluille sopivalla käsivarsikotelolla. Vyölaukku puhelimelle on käytännöllisen kaverin valinta.\nNo entäpä laitteen näytön suojaus? Panssarilasi on kestävin suoja näytölle, mutta monen mieleen on vieläkin vanha tuttu suojakalvo. Muovikalvot istuvatkin useimmiten kaikkien kuorien kanssa, joten CAT S42 saa tällöin suojattua joka suunnasta. Löydät meiltä muun muassa Suojis-brändin omat supersuositut panssarilasit sekä toisen suomalaisen valmistajan Screenor-panssarilasit. Panssarilasin asennus ei ole yhtään niin vaikeaa, kuin voisi kuvitella. Meillä onkin tähän simppelit asennusohjeet, jotka tulevat myös paketin mukana puhdistusliinojen kera. Tsekkaa vaikka Suojiksen oma asennusvideo!\nCaterpillar Cat S42 Suojis-panssarilasi, klassinen\ncategory CAT S42 / S42 H+ 1642


Mä olen tässä universumin kanssa aamukahvilla jo kolmatta tuntia ja olen ihan kauhissani kaikesta siitä mitä on tullut tilattua ja mitä on tullut saatua. Ihan ei ole tasapainossa nämä asiat nyt, mutta oikeastaan, paremmin kuin osasin kuvitella. Mulla on jäänyt huomiotta pari pientä juttua. Sekin että täällä on muitakin kuin minä ja universumi tekee temppujansa kaikille. Meidän suhteen piti olla erityislaatuinen ja niin se näyttää olevankin. Mulla on kädessä punaisena hehkuva langanpää ja sen toinen pää on mustassa tähtipöllyssä tuolla jossain.\nMä olen tarponut myrskyssä muutamana päivänä, saunonut itseni nirvanaan ja alkanut nähdä unia. Se johtuu ihan varmasti siitä että olen nukkunut. Minulle luvattiin selkounia, mutta tajusin, että ainahan mä olen niitä nähnyt. Viimeksi mä taisin tappaa yhdeksän miestä ja heräsin vahvana kuin vampyyri. Viime yönä mä leijuin jossain tähtisumussa ja kuulin päässäni mantran. Se muistutti mun kissan naukumista ja huvitti mua suurenmoisesti vielä kun voitelin lapselle hapankorppuja aamupalaksi. Mau mä sanoin itselleni ääneen.\nMullahan on maailma täynnänsä velvotteita ja olen niistä iloinen. Vaikka välillä tuntuu, että elän jonkinlaista sikiöelämää itkuvedessä, niin mut palauttaa kyllä maan pinnalle hapankorppuiset aamut ja habbosetelit.\nMä olen oman parkuni ohella saanut täsmällisiä todisteita ihmisyydestä ja muusta mun ei tarvitse välittää. Samalla mä tunnen jonkinlaista varalaskeutumispaikan autiutta. Tai sitten se on vahingoniloa. Klisheepsykoilua. Mä olen saanut sanoa ihmiselle monta kertaa että mä olen iloinen sen puolesta kun se saa vihdoin vähän kokemusta elämästä. Pienikin kokemus on hyväksi, jos toinen elää kuplassa tai missä lie, ampiaispesässä, jonka seiniä on vahvistettu vuosikausia, räkimällä muureja vahvemmiksi.\nMä en tiedä onko tärkeää elää tässä todellisuudessa enempää kuin on pakonpakko. En usko että on.\nMä olen vieläkin iloinen pehmoisesta pojasta joka silitti mua just tarpeeksi että muistan taas miten helppoa kaikki voi olla. Ja nyt on sentään jo keskiviikko. Taidan pitää karkkipäivän.\nLähettänyt S at 22.2.12\nLabels: elämä, ihmisyys, Miehet, Uni, universumi\nPaavo silittää mun jalkaa la 14 - su 12 (Yksinäi...\nMä olin joku päivä kahvilahippaamassa. Illalla. K...\nMä olen tässä universumin kanssa aamukahvilla jo ...\nG12, Kuopio, Arto Väisänen Ihmeparaneminen, piir...\nPesijätär Värjäri Nainen Rippituoli LounasOi ...\nMelkein kahteen päivään en ole itkenyt. Mä olen t...\nAamukahvi Yötyö Mä olen läpi yön uneksunut mull...\nOlen saanut ihan hirveän hyviä neuvoja mun lähei...\nMozart ja mä Pitko Tieteellinen koe Jos haluaa ...\nMä olen juonut tänään ennätykselliset 100 litra...\nJyväskylä 4.2.2012 Ruokaa Lisää ruokaa Mia Pel...\nKirkko Päiväpala JasmiiniteeHautautumiseni koti...


Kirja vieköön! 15.2.2017:\nVenla Hiidensalo, Mikko Rimminen, Koko Hubara, Merete Mazzarella, Taisto Oksanen, Laura Eklund Nhaga ja Kati Outinen\nSavoy-teatterista on tulossa vähitellen elävän kirjallisuuden uusi näyttämö, sillä se on nyt kotipaikkana kahdelle seesteiselle, kirjaTAIDETTA kunnioittavalle tapahtumalle: toukokuiselle Helsinki Litille ja toimittaja Baba Lybeckin tänä vuonna starttaamalle Kirja vieköön! -illalle, joita järjestetään kevään aikana kolme.\nKeskiviikkona 15.2. oli pöhistyn ja kohistun kirjaillan toinen kerta. Baba Lybeckin idea on tuoda lavalle keskusteluun nelisen kirjailijaa sekä muutama nimekäs näyttelijä tulkitsemaan kirjailijoiden uutukaisia. Jos Helsinki Lit onkin enemmän kahden kollegan intiimi keskustelu, jota nyt sattuu seuraamaan sadat silmäparit, liikkuu Kirja vieköön! perinteisemmällä haastattelukentällä. Baba Lybeck haastattelee jokaista kirjailijaa vuorollaan kutsuen ensin yhden lavalle, sen jälkeen toisen. Kun hämärällä lavalla tuoleina ovat muhkeat, samettisen kutsuvat nojatuolit (mistä niitä saa ostaa?!), vieressä lukuvaloa jakaa jalkalamppu ja pöydällä nuokkuvat tulppaanit, on yksinkertainen kirjallinen atmosfääri valmis. Lavastus toimii; keep it simple pätee tässäkin.\nJa kaikki muu mikä syntyy, syntyy illan vieraista – ja sanoista. Varsinkin niistä. Kun Baba astui punaisenleiskuvassa mekossaan tummalle areenalle ja alkoi puhua Venla Hiidensalon Sinun tähtesi -romaanin sivuilta lainatun Aarne-pojan suulla, jokin pysähtyi ja puhe leiskui salissa punaisen mekon harteilla. Hieman teatraalista ehkä, mutta kyllä, tähän pimeään helmikuuhun kaivataan räiskettä hyvien asioiden puolesta.\nVenla Hiidensalo ja Mikko Rimminen aloittivat illan tyylikkäästi mutta ehkä turhan vaisusti Baban mahtipontisen intron jälkeen. Kirjailijat ovat sinänsä molemmat mielenkiintoisia sekä lavapersoonina että uransa puolesta. Yhdessä he valitettavasti eivät kuitenkaan aivan natsanneet Baban räiskyvän naurun kumppaniksi. Rimmisen eleetön ja kuivakan hauska persoona jäi turhan varjoon – verkkaan ja pitkän sanan mies olisi tarvinnut ehdottomasti enemmän esilläoloaikaa.\nMoni yleisössä jäi varmasti miettimään Rimmisen ajatusta siitä, että tärkeintä kirjallisuudessa on se, mitä ei sanota, se mikä jää sanottamatta rivien väliin. Jos en aivan hahmota kirjailijan perimmäistä ajatusta – väitehän oikeastaan kumoaa kaiken kirjoittamisen ja kirjallisen vimman ja tekee itse tekstistä arvottomampaa – niin filosofisen ajatuksen tasolla Rimmisen näkemyksellä on arvoa. Elämässä noin yleensä on niin paljon merkitystä sillä, mikä jätetään sanomatta.\nTurhan pitkän väliajan jälkeen Savoyn lavalla alkoi kuitenkin roihuta ja kunnolla. Ruskeat Tytöt -esseekirjansa pian julkaiseva bloggari, kirjoittaja Koko Hubara, Suomen virallinen ruskea tyttö, on sen lisäksi, että kirjoittaa haastavasti ja sivaltaen, aivan valloittava esiintyjä. Hänen huumorinsa maistuu elämälle – ja miksei maistuisi, sillä vuonna -84 syntyneellä Hubaralla on varmasti koettua takanaan. Koko Hubara on kahden vuoden ikäisellä blogillaan Ruskeat tytöt antanut äänen rodullistetulle suomalaisnaiselle, joka siis tumman ihon värinsä lisäksi kantaa naiseuden leimaa.\nHubara puhuu siitä, miten vähän tai ei lainkaan jalansijaa tummaihoiset ovat saaneet vaikkapa teknologian, lääketieteen, juridiikan tai sosiaalipolitiikan julkisuudessa. He ovat esillä vain teemoissa, jotka tavalla tai toisella liittyvät heidän ihonväriinsä kuten maahanmuuttopolitiikka. Sitä siis on rodullistaminen. Kun Hubara kertoi kantavansa nykyisin tyttärensä syntymätodistusta ulkomaanmatkoilla mukanaan, kyyneleet nousivat silmiin myötätunnosta. Puoliksi israelilainen Hubara on nimittäin joutunut rajoilla ongelmiin, kun hän matkustaa täysin vaaleaihoisen tyttärensä kanssa: tummaihoinen nainen saatetaan nähdä vaalean lapsen kaappaajana, ei luonnollisesti tämän äitinä.\nKun Hubaran seuraksi lavalle kutsuttiin jo kypsempään ikään ehtinyt kirjailija Merete Mazzarella, tuli salin tunnelmaan ripaus arvokkuutta. Ei niin, että se olisi Hubaralta puuttunut, mutta sydämeni sykkii harmaille hapsille ja sille rauhan eleganssille, minkä monista elämän janaa kuluttaneista aistii.\nKun Kati Outinen tulkitsi Mazzarellan uusimmasta esseekirjasta Elämän tarkoitus kohtaamista erään romaanikerjäläisen kanssa, pysähtyivät ajatukset jo toisen kerran illan aikana sanojen voimamuuriin. Koko Hubaraa nuoruuden vimmalla aikaisemmin tulkinneeseen ihastuttavaan Laura Eklund Nhagaan verrattuna Outisen särkyvä herkkyys toi Mazzarellan sosiaalipoliittisen tekstin iholle. Se myös nivoutui hienosti Hubaran agendaan. Elämä ei kohtele meitä tasavertaisesti; nähdyksi tuleminen on vaikeaa ja kivuliastakin.\nElämän tarkoitus on Merete Mazzarellan mukaan aihe, joka ei lopu koskaan, ja hänen kirjansakin nimi on vain leikillinen. Teema on loputon avaruus, mutta kirjailija painotti, että myötätunto ja asioihin puuttuminen ovat ainakin yksi elämän tarkoituksista. Hän kertoi myös mielenkiintoisen faktan: Albania ja Ruotsi ovat ainoat maat, joiden lakiin ei ole kirjattu pykälää lähimmäisen auttamisen pakosta. Siis että jos kävelen kadulla ohi puuttumatta esimerkiksi sairaskohtauksen saavaan vanhukseen, se voidaan laissa tulkita rangaistavaksi heitteillejätöksi. Albanian kulttuuria en voi sanoa tuntevani, mutta avoimesta ruotsalaisuudesta mieleeni tuli: onko niin, ettei tätä ole kirjattu heillä lakiin, koska se on tarpeetonta, auttaminen on Ruotsissa itsestäänselvyys? Sitä ei ole lain piirissä siis edes kyseenalaistettu.\nMerete Mazzarellan lämmin huumorintaju kumpunee hänen puoliksi tanskalaisista juuristaan. Haastattelu käytiin sen vuoksi ruotsiksi (mutta tulkattiin osin), mikä oli ehdottoman sympaattinen asia. Tusen tack! Kun meillä on tässä maassa toinenkin hieno kieli, miksemme käyttäisi sitä juuri näin?\nKirja vieköön! nro 2 todisti kaiken kaikkiaan, että tällaiset tapahtumat ovat meille juuri nyt tässä ajassa enemmän kuin tärkeitä. Omalla tavallaan ne yhdistävät pienen kielikulttuurin kansaa. Ja tietysti vaalivat herkkää perintöämme, kirjallisuutta. En voi onneksi verrata tätä toista iltaa tapahtuman ensi-iltaan, joka on kerännyt roimasti kehuja ja suitsutusta. Odotukset olivat siis kihelmöintinä vatsanpohjassa. En saanut ehkä aivan niin paljon rauhoittavaa kihelmöinnille kuin olin odottanut; mutta olen kehno myös osoittamaan mitä olisi pitänyt tehdä toisin. Olen vilpittömästi onnellinen, että tällaisia tapahtumia järjestetään. Joskus kaikki maailman tähdet ja kuut kohtaavat ja illassa on magiaa; joskus on hyvä tyytyä siihen, että sali on hämärä, ajatukset kirkkaita ja kirjailijat jaksavat antaa sielustaan meille palasia.\nOscar Wilde on sanonut: Taiteen tavoite on paljastaa taide ja kätkeä taiteilija. Kuunnelkaamme siis sitä, miltä SANAT kuulostavat Savoyssa seuraavan kerran 15.3. (Katso tulevat vieraat täältä.)\nLämmin kiitos Kirja vieköön! -tapahtumalle saadusta bloggarilipusta!\nHiidensalo Venla Hubara Koko Kirja vieköön! Mazzarella Merete Rimminen Mikko\nOmppu Martin/ Reader, why did I marry him? 17. helmikuuta 2017 klo 17.59\nWautsi, ootpa kirjoittanut hienon jutun. Koko Hubara oli kyllä parasta yhdessä Mereten kanssa. Tajusin tuolla Savoyssa, että monelle esim. nuo ongelmat lentokentillä on ihan vieraita. Oma tilanne on värillisesti päinvastainen kuin Kokolla, mutta maahan- ja maastapääsy yhtä lailla ongelmallista välillä.


Cafe Passion, Rauman ravintola-arvostelut - Tripadvisor\n8 arvostelua#13 of 33 Restaurants in RaumaEurooppalainen\nValtakatu 2 B, Rauma 26100 Suomi+358 2 8228888Verkkosivusto+ Lisää aukioloajat\n5,0 8 arvostelua\nRauma: Eurooppalainen – sijalla 8/12\nRauma: Ravintolat – sijalla 13/33\nRavintolan Cafe Passion, Suomi ruoasta, palvelusta, hinta-laatusuhteesta tai tunnelmasta ei ole vielä tarpeeksi arvioita. Kirjoita arvostelu ensimmäisten joukossa!\nValtakatu 2 B, Rauma 26100 Suomi\n+358 2 8228888\nTodella hyvä gluteeniton valikoima ja hyvä Kahvi. Asiakaspalvelu täysi 10. Tänne täytyy mennä uudestaan.\nKeliaakikko vegaanin lounastaivas! Aivan leikkipuiston vieressä!\nKeliaakkinona ja vegaaniuuteen taipuvaisena tunsin saapuneeni taivaaseen! Valinnanvaraa oli aivan huikeasti sekä monenlaisissa suolaisissa leivonnaisissa, piirakoissa, pasteijoissa että makeissa leivonnaisissa, kekseissä, kakuissa. Ja aivan salaatit erinomaisia! Lisäksi uuniperunaa eri täytteillä tarjolla. Miljöö rauhallinen, väljä ja näköetäisyydellä puisto jossa sekä pienille lapsille (pöytiä lähempänä) ja isommille...Lisää\nKaupungin parhaat salaatit\nEhdottomasti kaupungin paras salaattibaari. Valikoimaa riittää ja hintakin on kohdallaan! Useasti tukee haettua lounasta mukaan ja koskaan ei tarvitse pettyä. Vitriinissä on herkullisen näköisiä piirakoita ja leivoksia, joita täytyy joku kerta myös maistaa.\nHyvät konditoriatuotteet ja mahtavat salaatit\nTyökavereiden kanssa kävimme lounaalla, minä tyydyin graavilohileipään ja paikan isoon mahtavaan munkkirinkilään. Kahvilatuotteet näyttivät tosi mahtavilta ja salaattitarjonta myös. Naiskollegat ottivat keskikokoiset salaatit, koko kyllä vaikutti lähinnä isolta. Lounassalaatit koottiin toiveen mukaisesti ja täytevaihtoehtoja oli paljon mukaanlukien lämmintäkin täytettä (tällä kertaa liha ja kana) salaatinlehtien...Lisää\nHyvät salaatit ja ystävällinen henkilökunta!\nHyvä salaattivalikoima, viihtyisä kahvila, mukava henkilökunta. Makeat leivonnaiset jäi tällä kertaa väliin, mutta näyttivät maistamisen arvoisilta!\nCafe Passionista saa hintaansa nähden kookkaan ja laadukkaan salaatin. Miljöö on todella miellyttävä ja henkilökunta ystävällistä. Suosittelen lounaspaikaksi!\nHerkullisia salaatteja, hieno jälkiruokavalikoima\nCafe Passion on Rauman parhaimmat salaatit ja se sijaitsee aivan kaupungin keskustassa. Se on mukava paikka varsinkin jos sinulla on lapsia, koska se on leikkipaikan vieressä. Heillä on terassi sekä istuimet sisätiloissa. Menimme lounaalle ja salaatit olivat tuoreita ja antelias, ja voit valita 3 tai...4 täytettä (riippuen siitä, kuinka nälkä olet) perusrasvalasosien päälle ja valitse sitten salaattikastikkeesi. Saat rullaa ja kahvia tai teetä salaatilla. Aavikot ovat ihania, jos sinulla on vielä tilaa.Lisää\nSaat nopeita vastauksia yrityksen Cafe Passion henkilökunnalta ja aiemmilta asiakkailta.